Հրաշալի օրինակ կարող է ծառայել, մասնավորապես, Մեծ Բրիտանիայում կիրառվող մոդելը։ Շուրջ չորս տարի առաջ ՄԲ-ի կրթության փորձագետները նկատեցին, որ դպրոցներում դասավանդվող ինֆորմատիկա առարկան հնացած է ու չի համապատասխանում ժամանակի պահանջներին։ Microsoft և Google տեխնոլոգիական հսկաների հետ համատեղ բրիտանացի մասնագետները մշակեցին դպրոցի համար ծրագրավորման նոր ծրագիր, և 2014 թ․ սեպտեմբերից սկսած՝ ՄԲ-ի դպրոցները նախկին ինֆորմատիկա առարկան փոխարինեցին ծրագրավորմամբ` computing։ Բրիտանիայում այսօր նույնիսկ հինգ տարեկան երեխաները խոսում են ալգորիթմների և ծրագրային կարգավորումների մասին։ Այժմ նրանք հնարավորություն ունեն մոդելավորելու սեփական համակարգչային խաղերը, որոնք այնքան շատ են սիրում խաղալ։